Паводле слоў Вольгі Наркевіч, закон аб насенняводстве дазваляе радавым гаспадаркам вырошчваць насенне вышэйшых рэпрадукцый сельскагаспадарчых культур для сваіх уласных патрэб. Чым, па сутнасці, і зай-маюцца многія сельгаспрадпрыемствы Барысаўшчыны. Аднак не ўсюды аграномы выконваюць рэкамендацыі спецыялістаў раённай насеннай інспекцыі, не заўсёды якасна праводзяцца відавыя праполкі насенных участкаў, і не толькі… Таму атрыманае насенне нярэдка бывае засмечана прымесямі іншых культур, якія перавышаюць дапушчальныя нормы, і прызнаецца некандыцыйным. Менавіта па гэтай прычыне сёлета была забракавана партыя насення азімай пшаніцы з ААТ “Міраполле”, вырашчанага на адным з палеткаў. А вось дзве партыі насення гэтай жа культуры з іншых палёў аказаліся прыгоднымі для сяўбы, таму ў гаспадарцы хапае кандыцыйнага насеннага матэрыялу. Давялося дапрацоўваць асобныя партыі насення збожжавых культур земляробам ААТ “Боркі Агра”, ААТ “БарысаўСаюзАгра” і некаторых іншых гаспадарак, якія спецыялісты раённай насеннай інспекцыі прызналі некандыцыйнымі па засмечанасці.